Aliodija Ruzgaitė

Aliodija Ruzgaitė (1923 m. birželio 24 d. Kaune – 2017 m. birželio 27 d. Vilniuje) – Lietuvos baleto artistė, baleto istorikė, teatrologė, kritikė.

 Biografija 
Tėvas Vincas Ruzgas (1890–1972) buvo Pedagoginio muziejaus ir Vinco Kudirkos skaityklos įkūrėjas.

Mokėsi Anatolijaus Obuchovo baleto studijoje, 1939 m. baigė Kauno Valstybės teatro baleto studiją. 1941–1949 m. studijavo Vytauto Didžiojo universiteto (nuo 1946 m. Kauno universitetas) Filosofijos fakulteto Filologijos skyriuje, 1954 m. baigė Lunačiarskio valstybinį teatro meno institutą.

1942–1966 m. LSSR operos ir baleto teatro solistė, 1959–1966 m. ir baletmeisterė repetitorė. 1952–1959 m. LSSR konservatorijos, 1952–1964 m. Vilniaus universiteto, 1966–1973 m. Vilniaus kultūros mokyklos, 1966-1998 m. -Čiurlionio meno mokyklos dėstytoja.

Baleto scenoje sukūrė ne vieną temperamentingą vaidmenį, vėliau, greta baleto istorikės veiklos, aktyviai dalyvavo šokio kultūros gyvenime, televizijos laidose, pačios sumanytuose ir Vilniaus rotušėje vedamuose „Video siurprizuose“, kurių metu pristatydavo įdomius garsių choreografų klasikinių ir šiuolaikinių spektaklių vaizdo įrašus. Visuotinės lietuvių enciklopedijos straipsnių apie baletą autorė.

 Vaidmenys 
 Vanda – Juozas Pakalnis. Sužadėtinė
 Zarema – Borisas Asafjevas. Bachčisarajaus fontanas
 Laurensija – Aleksandras Kreinas. Laurensija
 Alyvų fėja, Piktoji fėja – Piotras Čaikovskis. Miegančioji gražuolė
 Kitrė – Liudvigas Minkus. Don Kichotas
 Žalioji Dama – Edvardas Grygas. Peras Giuntas
 Ragana – Vytauto Grivicko filmas-baletas pagal Eduardo Balsio muziką „Eglė žalčių karalienė“, 1965 m.

 Bibliografija 
 Choreografijos menas. – Vilnius, 1960.
 Lietuviško baleto kelias. – Vilnius: Mintis, 1964.
 Baletas. – Vilnius, 1976.
 Lietuvių tarybinis teatras, bendraautorė. – Vilnius, 1979.
 Prisiminimų blyksniai: baleto artistės, teatrologės atsiminimai (sud. Alė Šimkienė). – Vilnius: Tyto alba, 2010. – 241 p.: iliustr. – ISBN 978-9986-16-773-0

 Įvertinimas 
 1964 m. LSSR nusipelniusi artistė
 1998 m. LDK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=49807
 2004 m. Auksinis scenos kryžius http://www.culture.lt/7md/?leid_id=608&kas=straipsnis&st_id=3136 

 Šaltiniai 

 Nuorodos 
 Su Aliodija Ruzgaite – jos Laisvės alėjomis, 2008-05-23 

Kategorija:Lietuvos baleto artistai
Kategorija:Lietuvos baletmeisteriai
Kategorija:Lietuvos enciklopedininkai
Kategorija:Lietuvos istorikai
Kategorija:Lietuvos kritikai